open-index/open-wikipedia-markdown huggingface dataset:
எசுமத் தௌலத்சாகி

**எசுமத் தௌலத்சாகி** ( *Esmat Dowlatshahi* ) ( 1905 - 25 ஜூலை 1995) ஈரானிய அரச குடும்பத்தைச் சேர்ந்தவர் . மேலும், ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ரேசா ஷாவின் நான்காவது மற்றும் கடைசி மனைவியாவர்.

## ஆரம்ப கால வாழ்க்கை
எசுமத் தௌலத்சாகி 1905 இல் பிறந்தார்  இவர் குவாஜர் வம்சமத்தைச் சேர்ந்தவர். இவரின் தந்தை குலாம் அலி மிர்சா "மோஜலால் தௌலே" தௌலத்சாகி (1878-1934). இவரின் தாயார் மும்தாட்ஜ்-ஓட்-தௌலே. இரண்டாம் அசரப் சுல்தான் என்ற ஒரு சகோதரி உட்பட இவருக்கு இரண்டு சகோதரர்கள் இருந்தனர். ஈரான் நாடாளுமன்ற உறுப்பினரும் ஈரானிய தூதருமான மெக்ராங்கிசு தௌலத்சாகி இவரது உறவினராவார்.

## திருமணம்
thumb|தனது இளமையில் எசுமத் தௌலத்சாகி
எசுமத் தௌலத்சாகியும் மற்றும் ரேசா ஷாவும் 1923 இல் திருமணம் செய்து கொண்டனர். இவர் அவருடைய நான்காவது, கடைசி மற்றும் விருப்பமான மனைவிய்டுமாவார். இவர்கள் திருமணம் செய்தபோது ரேசா ஷா போர் அமைச்சராக இருந்தார். தம்பதியருக்கு இந்த திருமணத்தின் மூலம் அப்துல் ரெசா, அகமத் ரேசா, மகமூத் ரெசா, பதேமே மற்றும் அமீத் ரெசா பகலவி  என ஐந்து குழந்தைகள் பிறந்தனர். இவரின் கணவர் 1925 இல் ஈரானின் ஷா ஆனார். இருப்பினும், இவரது கணவரின் இரண்டாவது மனைவியான தாட்ஜ் உல்-மொலுக்கிற்கு ராணி என பட்டம் வழங்கப்பட்டது. இதனால் எசுமத் தௌலத்சாகி மிகுந்த பொறாமை கொண்டதாக  தனது நினைவுக் குறிப்புகளில் வெளிப்படுத்தியுள்ளார்.

ரேசா ஷா தனது ஆட்சியில் ஈரானை மேற்கத்திய பாணியில் சமூக, பொருளாதார, கல்வி மற்றும் அரசியலில் முன்னேற்ற வழியில் அழைத்துச் சென்றார். இவர் நவீன ஈரானை நிறுவுவதில் நாட்டம் கொண்டவர். எசுமத் தௌலத்சாகி மற்றும் ரேசா ஷா ஆகியோர் தங்கள் குழந்தைகளுடன் தெகுரானில் உள்ள மார்பிள் அரண்மனையில் வசித்து வந்தனர். 1941 இல் ஈரானின் ஆங்கிலேய-சோவியத் படையெடுப்பிற்குப் பிறகு ரேசா ஷா பதவி விலக வேண்டியிருந்தது. ஷா செப்டம்பர் 1941 இல் மொரிசியசுக்கு நாடுகடத்தப்பட்டபோது இவரும் தனது கணவருடன் சென்றார். ஆனால் சில மாதங்களுக்குப் பிறகு இவர்கள் ஈரானுக்குத் திரும்பினர். ஆட்சிக் கவிழ்ப்புக்கு இரண்டு ஆண்டுகளுக்குப் பிறகு, ஈரானின் தேசிய சட்டமன்றத்தின் ஆதரவுடன், ஈரானின் பிரதம மந்திரியாக ரேசா நியமிக்கப்பட்டார்.

## பிந்தைய வாழ்க்கை மற்றும் இறப்பு
thumb|பெகேசு-இ சக்ராவில் உள்ள எசுமத் தௌலத்சாகியின் கல்லறை (இடமிருந்து 2வது).
1979 இல் நடந்த ஈரானியப் புரட்சிக்குப் பிறகும் தௌலத்சாகி ஈரானில் தங்கியிருந்தார். இவர் 1980 இல் தென்னாப்பிரிக்காவின் ஜோகானஸ்பேர்க்கில் உள்ள ரெசா ஷா பக்லவி அருங்காட்சியகத்தை பார்வையிட்டார்   25 ஜூலை 1995 இல் இறந்தார். பின்னர் இவரது உடல் தெகுரானில் உள்ள பெகேசு-இ சக்ரா கல்லறையில் அடக்கம் செய்யப்பட்டது.

## மேற்கோள்கள்

## வெளி இணைப்புகள்
*

பகுப்பு:1995 இறப்புகள்
பகுப்பு:1905 பிறப்புகள்
பகுப்பு:ஈரானின் வரலாறு
இலந்தனம்(III) தெலூரைடு

**இலந்தனம்(III) தெலூரைடு** (*Lanthanum(III) telluride*)  என்பது La2Te3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இலந்தனம்,  மற்றும் தெலூரியம் ஆகிய தனிமங்கள் சேர்ந்து இச்சேர்மம் உருவாகிறது. இலந்தனம் தனிமத்தின் அறியப்பட்ட தெலூரைடுகளில் இதுவும் ஒன்றாகும். 

## தயாரிப்பு
இலந்தன்ம், தெலூரியம், சோடியம் கார்பனேட்டு ஆகியவற்றின் கலவையை 400 பாகை செல்சியசு வெப்பநிலைக்கு சூடுபடுத்தினால் ஆக்சிசனேற்ற வினை நிகழ்ந்து இலந்தனம்(III) தெலூரைடு உருவாகும். இலந்தனம்(III) குளோரைடு மற்றும் தெலூரியத்தை மூலப்பொருளாகப் பயன்படுத்தியும் இலந்தனம்(III) தெலூரைடு தயாரிக்க முடியும். இவ்வினையில், தெலூரியம்  முதலில் +4 ஆக்சிசனேற்ற நிலைக்கு ஆக்சிசனேற்றம் செய்யப்படுகிறது. பின்னர் ஐதரசீன் நீரேற்று −2 ஆக்சிசனேற்ற நிலைக்கு குறைக்கப்படுகிறது. La2Te3-Cu2Te அமைப்பில் CuLaTe2 மற்றும் Cu4La2Te5 போன்ற பல்வேறு கட்டங்களும் உருவாக்கப்படலாம்.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:தெலூரைடுகள்
நிஸ்தாரிணி மகளிர் கல்லூரி

**நிஸ்தாரிணி மகளிர் கல்லூரி** என்பது , இந்தியாவின் மேற்கு வங்காளத்தின் புருலியா மாவட்டத்தில் 1957 ஆகஸ்ட் 17 அன்று நிறுவப்பட்டதும் பழமையானதுமான மகளிர் கல்லூரியாகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி,  சித்தோ கன்கோ பிருசா பல்கலைக்கழகத்துடன் இணைக்கப்பட்டுள்ளது இதன் தற்போதைய முதல்வர் டாக்டர் இந்திராணி தேப் ஆவார்.

## வரலாறு
புருலியா மாவட்டம் மற்றும் அதன் சுற்றுவட்டாரப் பகுதிகளில் பெண்களின் உயர்கல்வியை மேம்படுத்துவதற்காக இந்தியாவின் சுதந்திர இயக்கத்தின் முன்னோடியான தேஷ்பந்து சித்தரஞ்சன் தாசுவின் பெற்றோரான பூபன் மோகன் தாசு மற்றும் நிஸ்தாரிணி தேவி ஆகியோர் வசித்து வந்த வீட்டிலேயே அவர்களின் மகளான அமலா தேவியால் இந்த கல்லூரி புருலியாவில் முதன்முதலில் பள்ளியாக **நிஸ்தாரிணி வித்யாலயா** என நிறுவப்பட்டது. 

ஆனால் எதிர்பாரதவிதமாக  பூபன் மோகன் தாசு, நிஸ்தாரிணி தேவி மற்றும் அமலா தேவி ஆகியோரின் மரணத்தால் இந்த கல்வி நிறுவனம் தற்காலிகமாக மூடப்பட்டது. மீண்டும், மேற்கு வங்காளத்தின் அப்போதைய முதல்வர் டாக்டர் பிதான் சந்திர ராய், இந்த கல்வி  நிறுவனத்தை புதுப்பிக்க முன்முயற்சி எடுத்து, அவர்களின் கோடைக்கால வீட்டையே  இன்றைய நிஸ்தாரிணி மகளிர் கல்லூரியாக ஸ்ரீ. ஜிமுத் பஹான் சென் போன்றோரின் உதவியுடன் மாற்றியுள்ளார்.  

## அங்கீகாரம்
இக்கல்லூரி சிதோ கன்கோ பிருசா பல்கலைக்கழகத்துடன் இணைக்கப்பட்டுள்ளது அதோடு, பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மேலும் தேசிய மதிப்பீடு மற்றும் அங்கீகார அவையால் (NAAC) அங்கீகாரம் பெற்றது மற்றும் 2016 இல் ஏ தகுதியும் வழங்கப்பட்டுள்ளது 

## துறைகள்

### அறிவியல் பிரிவு

* வேதியியல்
* இயற்பியல்
* கணிதம்
* தாவரவியல்
* விலங்கியல்
* ஊட்டச்சத்து
* கணினி அறிவியல்
* சுற்றுச்சூழல் அறிவியல்

### கலைப்பிரிவு

* கல்வி
* பெங்காலி
* ஆங்கிலம்
* சமஸ்கிருதம்
* ஹிந்தி
* வரலாறு
* நிலவியல்
* அரசியல் அறிவியல்
* தத்துவம்
* பொருளாதாரம்
* உடற்கல்வி
* இசை

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
பிரிதிலதா வத்தேதார் மகாவித்யாலயா

**பிரிதிலதா வத்தேதார் மகாவித்யாலயா** (முன்னதாக **பிரிதிலதா மகிளா மகாவித்யாலயா)** என்பது இந்தியாவின் மேற்கு வங்காளத்தின் நதியா மாவட்டத்தில் உள்ள பனிகாலியில் 2007 ஆம் ஆண்டு நிறூவப்பட்ட ஒரு இருபாலரும் பயிலும் கல்லூரியாகும். தொடக்கத்தில் மகளிர் கல்லூரியாக நிறுவப்பட்ட இது, தற்போது  இருபாலரும் பயிலும் கல்லூரியாக  மாற்றப்படுள்ளது. கலைப்பிரிவுகளில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது . 

## பெயர்க் காரணம்
சுதந்திர போராட்ட வீரரும், வங்காளத்தைச் சேர்ந்த பெண் புரட்சியாளருமான பிரிதிலதா வத்தேதாரை நினைவுகூரும் விதமாக இக்கல்லூரிக்கு இப்பெயர் வைக்கப்பட்டுள்ளது. ஆரம்பத்தில் மகளிர் கல்லூரியாக இருந்தபோது **பிரிதிலதா மகிளா மகாவித்யாலயா** என்ற பெயரில் இயங்கிய இக்கல்லூரி, 2011 ஆம் ஆண்டில் இருபாலரும் பயிலும் கல்லூரியாக மாற்றப்பட்டதைத் தொடர்ந்து **பிரிதிலதா வத்தேதார் மகாவித்யாலயா** என்ற பெயராக மாற்றப்பட்டுள்ளது.

## வரலாறு

2007 ஆம் ஆண்டில் பனிகாலி மற்றும் அதன் அருகில் உள்ள சில கல்வியாளர்களின் முயற்சியால் கல்யாணி பல்கலைக்கழகத்தால் இணைக்கப்பட்ட அரசு உதவி பெறும் பெண் கல்விக்கான  "பிரிதிலதா மகிளா மகாவித்யாலயாவை" நிறுவியுள்ளனர். 

அப்போதைய இந்திய நாடாளுமன்ற உறுப்பினர் ஷேக் கபீர் உதீன் அகமது மற்றும் மேற்குவங்க சட்டமன்ற உறுப்பினரான தபேந்திரநாத் பிஸ்வாஸ் ஆகியோரின் நிதியுதவியுடன், இக்கல்லூரியின் கட்டிடம் மற்றும் உள்கட்டமைப்புகள் மேம்படுத்தப்பட்டது. 2009 ஆம் ஆண்டில் வகுப்புகள் மற்றும் நிர்வாகப் பணிகள் தற்போதைய கல்லூரி வளாகத்திற்கு மாற்றப்பட்டன.

## துறைகள்

### கலைப்பிரிவு

* பெங்காலி (கவுரவப்பட்டம் & பொது)
* ஆங்கிலம்
* வரலாறு (கவுரவப்பட்டம் & பொது)
* அரசியல் அறிவியல்
* தத்துவம்

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
சகானா தேவி

**சகானா தேவி** என்பவர் (  ) (1897-1990)  ஓர் இந்தியப் பாடகியாவார், ரவீந்திர சங்கீதத்தின்  பாடல்களைக் கேட்டே பாடகியாக உத்வேகம் கிடைக்கப்பெற்ற இவர் புகழ்பெற்ற வங்காளச் சுதந்திரப் போராட்ட வீரரான தேசபந்து சித்தரஞ்சன் தாசின் மருமகளாவார்.

## குடும்பப்பின்னணி
புகழ்பெற்ற பெங்காலி பிராமணக் குடும்பத்தில் பிறந்தவரான இவரது தாய் மற்றும்  தந்தை வழிகளில் வந்த ஆண்களும் பெண்களும் என ஒவ்வொருவருமே அவரவர் பாதைகளில் புகழ்பெற்றவர்களாவர்.

* இவரின் தந்தைவழி தாத்தாவான **காளி நாராயண் குப்தா** ஒரு ஜமீன்தார் மட்டுமல்ல பிரம்ம சமாஜ தலைவரும் சமூக சீர்திருத்தவாதியும் பாடலாசிரியருமாவார்.  
* இந்திய ஐசிஎஸ் தரவரிசையில் ஒருவரான **கேஜி குப்தா**, இவரின் தந்தையின் அண்ணன் ஆவார். 
* இவரின் தந்தையான **மருத்துவர். பியாரே மோகன் குப்தா** மாவட்ட சிவில் அறுவை சிகிச்சை நிபுணராக இருந்தவர் 
* **அதுல் பிரசாத் சென்** இவரின் தந்தையின் சகோதரியின் மகன்.
* இவரின் தாயார் **தாரளா தேவி,** 'தேசபந்து' சித்தரஞ்சன் தாஸின் மூத்த சகோதரி ஆவார்.
* சகானாவின் தாய்வழி அத்தையான **அமலா தாஸ்,** கல்வியாளர், ரவீந்திர சங்கீத்தின் முன்னோடி விரிவுரையாளர் மற்றும் எச்எம்வியில்(HMV) பாடல்களைப் பதிவு செய்த முதல் இந்தியப் பெண் ஆவார்.

## தொழில்
ரவீந்திரநாத் தாகூர் மற்றும் தினேந்திரநாத் தாகூர் ஆகியோரிடமிருந்து நேரடியாக இசைப் பாடங்களைக் கற்றுக்கொண்ட சில பாடகர்களில் இவரும் ஒருவராவார். ரவீந்திரநாத் தாகூரின் சாந்திநிகேதனில் மாணவியாக இருந்து ரவீந்திரநாத் தாகூரின் அழகான அர்த்தமுள்ள பாடல்களைத் தன் இனிய குரலால் பாடி அதற்கு வளம் சேர்த்துள்ள சகானா, 1922 ஆம் ஆண்டில், இந்தியத் தேசிய காங்கிரஸின் கயா அமர்வில் மற்றொரு பிரபலப் பாடகரான திலிப்குமார் ராயை சந்தித்து, அதன் மூலம் இருவரும் இணைந்து வாழ்ந்தனர். இருவரும் அவரவருக்கென தனித்துவமான இசைவழியைத் தக்க வைத்துக் கொண்டாலும், சகானாவின் இசைப்பாணி ஆழ்ந்த தாக்கத்தை ஏற்படுத்தக்கூடியதாக இருந்துள்ளது.

"வங்காளத்தின் நைட்டிங்கேல்" என்ற பட்டத்தைக் கொண்டுள்ள இவர் தனது துணைவரான திலிப்குமார் ராயுடன் இணைந்து நவம்பர் 22, 1928 அன்று பாண்டிச்சேரியிலுள்ள அன்னை அரவிந்தர் ஆசிரமத்திற்கு வந்து சேர்ந்தனர். அந்த ஆசிரமத்தில், நடனக் கலைஞராகவும் கவிஞராகவும் அவருடைய திறன்கள் முழுமையாக வளர்ந்ததோடு அங்கே அரவிந்தருக்காகவும், அன்னை சாரதாவுக்காகவும் பல்வேறு பாடல்களையும் கீர்த்தனைகளையும் இயற்றிப் பாடியுள்ளார்.

சகானா சாந்திநிகேதனிலிருந்து வெளியேறி ஆசிரமத்திற்குச் சென்றபோது தாகூர் மிகவும் வருத்தப்பட்டு இவருக்கு அனுப்பிய கடிதத்தில்  "நான் ஒரு பேரரசராக இருந்திருந்தால், முகலாயப் பேரரசர்களைப் போல, உன்னை ஆசிரமத்திலிருந்து திரும்ப அழைத்து வர என் படையை அனுப்பியிருப்பேன்."   என்று எழுதியுள்ளதிலிருந்து இவரின் பாடல் திறமையை தாகூர் எந்தளவிற்கு மதித்துள்ளார் என்பதை அறியலாம், மேலும் ரவீந்திரநாத் தாகூர் தனது பாடல்களை மேம்படுத்த அனுமதித்த இரண்டு பாடகிகளில் சகானா தேவியும் ஒருவர்.

## தனிப்பட்ட வாழ்க்கை

1928 ஆம் ஆண்டில், பாண்டிச்சேரியில் உள்ள அரவிந்தரின் ஆசிரமத்தில் சேர்ந்த இவர் 1990 ஆம் ஆண்டில் இறக்கும் வரை அங்கேயே வாழ்ந்துள்ளார்.

1978 ஆம் ஆண்டில் 'ஸ்மிருதிர் கேயா' (நினைவக ஓட்டத்தில் பயணம் செய்தல்)  என்ற தன் சுயசரிதையை எழுதியுள்ளார் சகான.

## மேற்கோள்கள்

பகுப்பு:1990 இறப்புகள்
பகுப்பு:1897 பிறப்புகள்
பகுப்பு:இந்தியப் பாடகிகள்
போம்திலா சட்டமன்றத் தொகுதி

**போம்திலா சட்டமன்றத் தொகுதி** () இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது மேற்கு காமெங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 7.

## சட்டமன்ற உறுப்பினர்கள்

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
பகுப்பு:மேற்கு காமெங் மாவட்டம்
சுட்ரோபிலாந்தசு குசியா

**சுட்ரோபிலாந்தசு குசியா** (தாவரவியல் வகைப்பாடு: *Strobilanthes cusia, Assam indigo, Chinese rain bell*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1891 ஆம் ஆண்டு வெளிவந்துள்ளது. இத்தாவரம் இந்தியாவின்  அசாம் மாநிலத்தில், வங்காள தேசம், சீனா ஆகிய நாடுகளில் காணப்படுகிறது. இதன் சிவப்புநிறப் பூக்கள் பூக்கின்றன. சீன பாரம்பிரிய மருத்துவத்தில் ( "Qingdai".)பயனாவதால், இது மரபின ஆராய்ச்சிக்கும் உட்படுத்தப்பட்டுள்ளது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
2-நாப்தாயிக் அமிலம்

**2-நாப்தாயிக் அமிலம்** (*2-Naphthoic acid*) என்பது C10H7CO2H. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  இது நாப்தலீனின் அறியப்பட்ட இரண்டு சமபகுதிய கார்பாக்சிலிக் அமில வழிப்பெறுதிகளில் ஒன்றாகும். மற்றொன்று 1-நாப்தாயிக்கு அமிலம் ஆகும். 1-குளோரோநாப்தலீனை கார்பாக்சிலேற்றம் செய்து 2-நாப்தாயிக்கு அமிலத்தை தயாரிக்கலாம். 2-நாப்தாயிக்கு அமிலத்தின் காடித்தன்மை எண் 4.2 ஆகும். Its pKa is 4.2.

## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:2-நாப்தைல் சேர்மங்கள்
குருபோங்

**குருபோங்** (மலாய்; ஆங்கிலம்: *Krubong*; சீனம்:古鲁邦) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு நகரம். மலாக்கா நகரத்திலிருந்து 15 கிலோமீட்டர் தொலைவிலும்; அலோர் காஜா நகரத்திலிருந்து 10 கிலோமீட்டர் தொலைவிலும் அமைந்துள்ளது.

இந்த நகரத்தின் வழியாக அருகாமை நகரங்களுக்குச் செல்ல பல முக்கிய சாலைகளும்; நெடுஞ்சாலைகளும் உள்ளன. குருபோங் நகரத்தை மற்ற நகரங்களுடன் இணைக்க உதவும் முக்கிய சாலை சுங்கை ஊடாங் - ஆயர் குரோ நெடுஞ்சாலை (*Lebuhraya Sungai Udang – Ayer Keroh*) ஆகும். இந்தச் சாலையின் வழியாக டுரியான் துங்கல், பத்து பிரண்டாம் மற்றும் செங் போன்ற நகரங்களுக்குச் செல்லலாம்.

மலாக்கா பன்னாட்டு வானூர்தி நிலையம் குருபோங் நகரத்திலிருந்து 5 கி.மீ. தொலைவில் அமைந்துள்ளது. இங்குள்ள குருபோங் தொழில் பூங்கா (*Krubong Industrial Park*) பல்லாயிரம் மக்களுக்கு வேலை வாய்ப்புகளை வழங்கி வருகிறது.

## உள்கட்டமைப்புகள்
* ஆங் ஜெபாட் விளையாட்டு வளாகம்
** ஆங் ஜெபாட் அரங்கம் (முக்கிய அரங்கம்)
** ஆங் ஜெபாட் கால்பந்து அரங்கம்
** ஆங் ஜெபாட் நீர்வாழ் மையம்
** ஆங் ஜெபாட் குதிரையேற்ற மையம்
** ஆங் ஜெபாட் புல்தரைப் பந்தாட்ட மையம்
** ஆங் ஜெபாட் சுவர்ப்பந்து மையம்

## மேலும் காண்க
*  மலாக்கா பன்னாட்டு வானூர்தி நிலையம்
*  டுரியான் துங்கல்
*  பத்து பிரண்டாம்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
இராம்பால் யாதவ்

**ராம்பால் யாதவ்** (*Rampal Yadav*)  இந்திய நாட்டினைச் சார்ந்த அரசியல்வாதி மற்றும் 16வது சட்டமன்ற உறுப்பினர் ஆவார். இவர் உத்தரபிரதேச மாநிலத்தின் பிசுவான் தொகுதியை பிரதிநிதித்துவப்படுத்துகிறார். மேலும் 2017 ஆம் ஆண்டு வரை சமாசுவாதி அரசியல் கட்சியின்  உறுப்பினராக இருந்தார்.

## ஆரம்ப வாழ்க்கை மற்றும் கல்வி
ராம்பால் யாதவ் உத்திர பிரதேச மாநிலத்தின் சீதாபூர் மாவட்டத்தில் பிறந்தார். உத்தராகண்டம் மாநில தலைநகரான தேராதூனில் உள்ள புகழ்பெற்ற கர்னல் பிரவுன் கேம்பிரிட்சு பள்ளியிலும் பின்னர் சீதாபூரில் உள்ள சந்தா கல்லூரியிலும் பயின்றார்.

## அரசியல் வாழ்க்கை
ராம்பால் யாதவ் இரண்டு முறை சட்டமன்ற உறுப்பினராக இருந்துள்ளார். இவர் பிசுவான் தொகுதியை பிரதிநிதித்துவப்படுத்தினார். மேலும்  சமாசுவாதி அரசியல் கட்சியின் உறுப்பினராக இருந்தார். இவர் கட்சியை விட்டு விலகி லோக்தள கட்சியில் சேர்ந்தார்.

இவருக்கு திருமணமாகி சாந்தி யாதவ், நான்கு குழந்தைகள், இரண்டு மகன்கள் மற்றும் இரண்டு மகள்கள் உள்ளனர். ராம்பால் சமாசுவாதி கட்சியில் இருந்து விலகி பகுசன் சமாசு கட்சியில் சேர்ந்தார்.

## இடைநீக்கம்
சட்டவிரோத செயல்களில் ஈடுபட்டதற்காக 2016 ஆம் ஆண்டு ஏப்ரல் மாதத்தில் எசு.பி. இவரை வெளியேற்றினார். இவரால் கட்டப்பட்ட ஒரு வளாகம் இலக்னோ மேம்பாட்டு ஆணையத்தால் இடிக்கப்பட்டது. இவருடன் முன்னாள் சட்டமன்ற உறுப்பினர் ராசேந்திர யாதவ் உள்ளிட்ட 8 பேர் கைது செய்யப்பட்டனர். டிசம்பர் மாதம் 26 ஆம் தேதியன்று, யாதவ் மீண்டும் எசு.பி.யாக ஏற்றுக்கொள்ளப்பட்டார்.

## வகித்த பதவிகள்

## மேலும் பார்க்கவும்
* உத்தரபிரதேச சட்டமன்றம்

## மேற்கோள்கள்

பகுப்பு:உத்தரப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஆர்த்தி

**ஆரத்தி** (*Aarathi*, பிறப்பு 1954)  என்பவர் ஒரு இந்திய திரைப்பட நடிகை ஆவார். இவர் 1970 கள் மற்றும் 1980 களில் முக்கியமாக கன்னட படங்களில் நடித்தார். இவர் தென்னிந்திய பிலிம்பேர் விருதுகளைப் பெற்றுள்ளார். மேலும் சிறந்த நடிகைக்கான கருநாடக மாநில அரசு திரைப்பட விருதை நான்கு முறை பெற்றுள்ளார். 1980 களில் திரைப்படங்களில் இருந்து ஓய்வு பெற்றார். பிறகு 2005 ஆம் ஆண்டில் *மித்தாயி மானே* என்ற படத்தின் மூலம் இயக்குநராக மீண்டும் திரைப்படத் துறைக்குத் திரும்பினார். இப்படம் விமர்சன ரீதியாக பாராட்டப்பட்டது. மேலும் சிறந்த குழந்தைகள் படத்திற்கான கருநாடக மாநில அரசு  திரைப்பட விருதையும் பெற்றது. இவர் கருநாடக மாநில சட்டமன்ற மேலவை உறுப்பினராக நியமிக்கபட்டார். பி. ஜெயம்மாவுக்குப் பிறகு கருநாடக சட்டமன்ற மேலவைக்கு நியமிக்கபட்ட இரண்டாவது நடிகை இவர் ஆவார்.

## தொழில்
*கெஜ்ஜே பூஜை* (1969) திரைப்படத்தில் ஒரு சிறிய பாத்திரத்தை ஏற்று நடித்த பிறகு, ஆரத்தி *நாகரஹாவு*, *எடகல்லு குட்டடா மேல்*, *பிலி ஹெந்தி*, *தர்மசேர்*, *படுவாரள்ளி பாண்டவரு*, *ரங்கநாயகி*, *ஹோம்பிசிலு*, *உபாசனே* மற்றும் *சுபமங்களா* உள்ளிட்ட 120க்கும் மேற்பட்ட படங்களில் முன்னணி நடிகையாக நடித்தார். இதில் இயக்குநர் புட்டண்ணா கனகல் இயக்கத்தில் நடித்த பன்னிரண்டு படங்களும் அதில் அடங்கும். 1986 இல் இவர் *நம்ம நம்மல்லி என்ற* தொலைக்காட்சித் தொடரை இயக்கினார்.

## திரைப்படவியல்

### இயக்குநராக

### நடிகையாக

* *குறிப்பில் ஏதும் குறிப்பிடப்படாத அனைத்து படங்களும் [[கன்னடம்|கன்னடத்தில்]] இருக்கும்.*

## மேற்கோள்கள்

## வெளி இணைப்புகள்
* 

பகுப்பு:மலையாளத் திரைப்பட நடிகைகள்
பகுப்பு:ஹாசன் மாவட்ட மக்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:1954 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட இயக்குநர்கள்
பகுப்பு:கன்னடத் திரைப்பட நடிகைகள்
தேவதுரா அருவி

**தேவதுரா அருவி** (*Devathura Falls*)  ( சிங்களம் : தேவதுர நீர்அல்ல) என்பது இலங்கையின் நுவரெலியா மாவட்டத்தில் உள்ள ஒரு அருவியாகும்.  இங்கு மூன்று அருவி.களில் நீர் விழுகிறது. சாலைக்கு மிக அருகில் உள்ள தாழ்வான பகுதி  "ரம்போடா பாஸ்" ஆகும். மேலும், இது தோராயமாக 10 மீட்டர் உயரம் கொண்டது.  இருப்பினும், அருவியின் மேல் பகுதி சாலையிலிருந்து சிறிது மேலே அமைந்துள்ளது. அருவியின் இந்தப் பகுதி சுமார் 72 அடி உயரம் கொண்டது. 

## மேலும் பார்க்கவும்

* இலங்கையின் நீர்வீழ்ச்சிகளின் பட்டியல்

## மேற்கோள்கள்

## வெளி இணைப்புகள்

* YouTube வீடியோ
பகுப்பு:Coordinates on Wikidata
பகுப்பு:இலங்கையின் அருவிகள்
சுட்ரோபிலாந்தசு தோமென்டோசா

**சுட்ரோபிலாந்தசு தோமென்டோசா** (தாவர வகைப்பாட்டியல்: *Strobilanthes tomentosa*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “சுட்ரோபிலாந்தசு” பேரினத்தில், 454 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1807 ஆம் ஆண்டு வெளிவந்துள்ளது. இந்தியா, சீனா, தாய்லாந்து, நேபாளம், பாக்கிசுதான், லாவோசு ஆகிய நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.குறிப்பாக, நீரிழிவு மருத்துவ ஆய்வுகளில் பயன்படுத்தப்படுகிறது.
## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
இடிமுழிக்கல்

thumb| சிவன் கோவில், கோலக்கூத்து
thumb| கோலக்கூத்தில் உள்ள கோயில் குளம்
**இடிமுழிக்கல்** அல்லது **செலம்பிரா** (*Idimuzhikkal* or *Chelembra*) என்பது இந்தியாவின் கேரளத்தின்,  மலப்புரம் மாவட்டத்தில் உள்ள ஒரு சிற்றூர் ஆகும். செலம்பிரா ஊராட்சியின் தலைமையகமாக இடிமுழிக்கல் உள்ளது.

## அமைவிடம்
இடிமுழிக்கல் ஊர் அதிகாரப்பூர்வமாக மலப்புரம் மாவட்டத்தில் உள்ளது. ஆனால் இது கோழிக்கோடு மாவட்டத்தின் ராமநாட்டுகர நகரின் விரிவாக்கமாக கருதப்படுகிறது. இது ஃபெரோக், பள்ளிக்கல், தேஞ்சிப்பாலம், வள்ளிக்குன்னு, கொண்டோட்டி, கடலுண்டி ஆகிய ஊர்களின் எல்லையாக உள்ளது. தேசிய நெடுஞ்சாலை 17 இடிமுழிக்கலில் இருந்து மூன்று கிலோமீட்டர் தொலைவில் உள்ள  காக்கஞ்சேரியி ஊரின் குறுக்கே செல்கிறது.

## முன்மொழியப்பட்ட வள்ளிக்குன்னு நகராட்சி

* வள்ளிக்குன்னு ஊராட்சி
* தேஞ்ஞிப்பாலம் ஊராட்சி
* செளம்பிரா ஊராட்சி

**மொத்த பரப்பளவு:** 77.18&nbsp;கிமீ 2

**மொத்த மக்கள் தொகை (1991 மக்கள் தொகை கணக்கெடுப்பு):** 108,792

## போக்குவரத்து
இடிமுழிக்கல் நகரம் ஃபெரோக் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை 66 இடிமுழிக்கல் வழியாக செல்கிறது. இதன் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர், பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.

## தொழில்
இந்த சிற்றூரின் முந்தைய தொழில்களில் ஒன்றாக செலம்பிரா நூற்பாலை இருந்தது. அங்கு பல ஆயிரம் ஊழியர்கள் பணிபுரிந்தனர். தொழிலாளர் அமைதியின்மை காரணமாக 1990 களில் நிறுவனம் மூடப்பட்டது. கக்கஞ்சேரி டெக்னோபார்க் (KINFRA) பின்னர் திறக்கப்பட்டது, இது பல தகவல் தொழில்நுட்பம் மற்றும் உணவு தொழில்நுட்ப நிறுவனங்களைக் கொண்டுள்ளது.

## சுற்றுலா ஈர்ப்பு
இந்தச் சிற்றூர் இன்னும் அதன் கிராமிய அழகைத் தக்க வைத்துக் கொண்டுள்ளது. இங்கு பல குளங்களும் நெல் வயல்களை இணைக்கும் ஓடைகளும் உள்ளன. இந்த சிற்றூர் ராமநாட்டுக்கரையின் நீலித்தோட்டில் இருந்து உருவாகும் கடலுண்டி ஆற்றின் கிளையாற்றின் கரையில் உள்ளது. கடலுண்டி பறவைகள் சரணாலயமானது கடலுண்டிப்புழா ஆறு அரபிக்கடலில் கலக்கும் இடத்தில் உள்ள தீவுகளில் பரவியுள்ளது. இங்கு ஆண்டுதோறும் நூற்றுக்கும் மேற்பட்ட உள் நாட்டுப் பறவைகளும், சுமார் 60 வகையான வெளிநாட்டுப் பறவைகளும் வருகின்றன. இப்போது தேசிய நெடுஞ்சாலை ஆணையத்தால் தொடங்கப்பட்ட சாலை விரிவாக்கப் பணிகள் இந்த நகரத்தின் முகப்பை முற்றிலும் மாற்றியுள்ளன.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
கர்மீத் தேசாய்

**கர்மீத் தேசாய்** (*Harmeet Desai*) இந்திய நாட்டினைச்சார்ந்த டேபிள் டென்னிசு வீரர் ஆவார். இவர் 1993 ஆம் ஆண்டு சூலை மாதம் 19 ஆம் தேதியன்று பிறந்தார். 2021 ஆம் ஆண்டு ஆகத்து மாதம்  நிலவரப்படி இவர் தற்போது உலக தரவரிசையில் 71வது இடத்தில் உள்ளார். இவர் குசராத்து மாநிலம் சூரத்து மாநகராட்சியினைச் சேர்ந்தவர் ஆவார். 2018 ஆம் ஆண்டு ஆத்திரேலியாவின் கோல்ட் கோசுடில் நடைபெற்ற பொதுநலவாய விளையாட்டுப் போட்டியில், சரத் கமல், அந்தோணி அமல்ராசு, சத்தியன் ஞானசேகரன் மற்றும் சனில் செட்டியுடன் ஆடவர் பிரிவில் தங்கமும், சனில் செட்டியுடன் ஆடவர் இரட்டையர் பிரிவில் வெண்கலமும் வென்றார். ஒடிசா மாநிலம் கட்டக்கில் 2019 ஆம் ஆண்டு நடந்த பொதுநலவாய டேபிள் டென்னிசு சாம்பியன்சிப் போட்டியில், கர்மீத் தேசாய் ஆண்கள் ஒற்றையர் பட்டத்தை வென்றார். இந்தியாவின் ஆடவர் ஒற்றையர் பட்டத்தைப் பிடித்த சத்தியன் ஞானசேகரனை தோற்கடித்தார். 2019 ஆம் ஆண்டு இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் அருச்சுனா விருது இவருக்கு வழங்கி கௌரவிக்கப்பட்டது  .

## சாதனைகள்
ஆத்திரேலியா நாட்டில் உள்ள குயின்சுலாந்தில் உள்ள கோல்ட் கோசுட் நகரில் நடைபெற்ற 2018 ஆம் ஆண்டு பொதுநலவாய விளையாட்டுப் போட்டிகள்  ஆண்கள் அணியில் தங்கப் பதக்கமும், ஆண்கள் இரட்டையர் பிரிவில் வெண்கலப் பதக்கமும் வென்றார். மேசைப்பந்தாட்டத்தில் இவரது சிறந்த செயல்திறனுக்காக 2019 ஆம் ஆண்டு ஆகத்து மாதம் இந்திய குடியரசுத் தலைவர் ராம்நாத் கோவிந்தால் இவருக்கு அருச்சுனா விருது வழங்கப்பட்டது.

இவர் 2019 ஆம் ஆண்டு சர்வதேச மேசைப்பந்தாட்ட கூட்டமைப்பு நவம்பர் மாதத்தில் நடைபெற்ற இந்தோனேசியா ஓபன் போட்டியில் வென்றார். ஆசிய கண்டத்தில் சர்வதேச மேசைப்பந்தாட்ட கூட்டமைப்பு போட்டியில் வெற்றி பெற்ற முதல் இந்தியர் என்பதால் இது ஒரு வரலாற்று தருணம் ஆகும். 2020 ஆம் ஆண்டு சனவரி மாதத்தில், இவர் 2019 - 2020 ஆம் ஆண்டிற்கான தேசிய சாம்பியன்சிப் பட்டத்தை வென்றதன் மூலம் வரலாற்றை உருவாக்கினார். ஏனெனில் அவர் குசராத்து மாநிலத்திலிருந்து மேசைப்பந்தாட்டத்தில் தேசிய சாம்பியன் பட்டத்தை வென்ற முதல் வீரர் ஆவார். இளையோர் சாம்பியன்சிப்பை வென்று வரலாறு படைத்த இந்திய இளையோர் அணியில் உறுப்பினராக இருந்தார். இந்தோனேசியா நாட்டின் சகார்த்தா நகரில் 2018 ஆம் ஆண்டு நடைபெற்ற  ஆசிய விளையாட்டுப் போட்டியில் பங்கேற்று வெண்கலப் பதக்கம் வென்றார்.

2022 ஆம் ஆண்டு பிர்மிங்காமில் நடைபெற்ற பொதுநலவாய விளையாட்டுப் போட்டியில் சரத் கமல், சத்தியன் ஞானசேகரன் மற்றும் சனில் செட்டியுடன் ஆண்கள் அணி பிரிவில் தேசாய் தங்கப் பதக்கம் வென்றார்.

2023 ஆம் ஆண்டில், அல்டிமேட் கூடைப்பந்தாட்ட சீசன் 4 பிரிவில், கர்மீத் தேசாய் அணியான கோவா சேலஞ்சர்சு சென்னை லயன்சு அணியை தோற்கடித்து சாம்பியனாகியது.

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:வாழும் மக்கள்
பகுப்பு:1993 பிறப்புகள்
பண்டாரவன்னி

**பண்டாரவன்னி** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடகிழக்கே சுமார் 5 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
ரிமி டோமி

**ரிமி டோமி ** (*Rimi Tomy*, , பிறப்பு: 22 செப்டம்பர் 1983) என்பவர் ஒரு இந்திய பின்னணிப் பாடகியும், கர்நாடக இசைக்கலைஞரும், தொலைக்காட்சி தொகுப்பாளரும், அவ்வப்போது நடிக்கும் நடிகையும் ஆவார். இவர் தொலைக்காட்சியில் இசை நிகழ்ச்சிகளை தொகுத்து வழங்கி தனது வாழ்க்கையைத் தொடங்கினார். 2002 ஆம் ஆண்டு *மீசா மாதவன்* திரைப்படத்தில் சங்கர் மகாதேவனுடன் தனது முதல் பாடலான "சிங்ஙமாசம் வந்னு சேர்ந்நால்" என்ற மலையாள பாடலைப் பாடினார்.

இவர் பல தொலைக்காட்சி நிகழ்ச்சிகளை தொகுத்து வழங்கியுள்ளார், பல்வேறு உண்மைநிலை நிகழ்ச்சிகளில் நடுவராக பணியாற்றியுள்ளார். இவர் ஆசிக் அபு இயக்கிய *5 சுந்தரிகள்* திரைப்படம் மூலம் நடிகையாக அறிமுகமானார். 2015 ஆம் ஆண்டு வெளியான *திங்கள் முதல் வெள்ளி வாரே* திரைப்படத்தில் ஜெயராமுக்கு சோடியாக தனது முதல் முக்கியக் கதாபாத்திரத்தில் நடித்தார். இவர் *பல்ராம் விஎசு தாரதாசு*, *காரியசுதன்* மற்றும் *916* போன்ற திரைப்படங்களின் பாடல் காட்சிகளிலும் தோன்றியுள்ளார். பல விளம்பரங்களிலும் நடித்துள்ளார்.

## வாழ்க்கை
இவர் டோமி ஜோசபுக்கும் ராணி டோமிக்கும் கோட்டயம் மாவட்டத்திலுள்ள பாலாவில் சிரிய-மலபார் கத்தோலிக்க குடும்பத்தில் பிறந்தார். இவருக்கு ரீனு டோமி என்ற ஒரு சகோதரியும், ரிங்கு டோமி என்ற ஒரு சகோதரரும் உள்ளனர். இவரின் தந்தை மாரடைப்பு காரணமாக 6 சூலை 2014 அன்று இறந்தார்.

27 ஏப்ரல் 2008 அன்று திருச்சூரிலுள்ள லூர்து கதீட்ரல் தேவாலயத்தில் ராய்சு கிழாகூடன் என்பவரை மணந்தார். 2019 இல் இவர்கள் விவாகரத்து மனு தாக்கல் செய்தனர். இவரது சகோதரர் ரிங்கு டோமி நடிகை முக்தாவை மணந்தார்.

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:கேரள நடிகைகள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:இந்தியத் தொலைக்காட்சி தொகுப்பாளர்கள்
சுஷ்மா அகுஜா

**சுஷ்மா அகுஜா** (*Sushma Ahuja*) என்பவர் இந்தி, ஆங்கிலம், தமிழ் ஆகிய திரைப்படங்கள் மற்றும் நாடகங்களில் பணிபுரிந்த இந்திய இயக்குநர், எழுத்தாளர் மற்றும் நடிகை ஆவார்.

## தொழில்
சுஷ்மா தனது வளரிளம் பருவத்தில் அனைத்திந்திய வானொலியில் பாடகியாகவும், நடனக் கலைஞராகவும் தனது தொழில் வாழ்க்கையைத் தொடங்கினார், இந்தி தியேட்டர் சர்க்யூட்டில் ஈடுபடுவதற்கு முன்பு, இவர் இந்தி, உருது, பஞ்சாபி மொழி நிகழ்ச்சிகளில் பணியாற்றினார். 1977 ஆம் ஆண்டில், சுஷ்மா தன் கணவரின் பணியின் நிமித்தமாக தன் குடும்பத்துடன் சென்னைக்கு இடம்பெயர்ந்தார். பின்னர் இந்தி, தமிழ், ஆங்கிலம் ஆகிய மொழிகளில் நிகழ்ச்சிகளை நடத்திய "அபுதாய்" என்ற நாடகக் குழுவுடன் இணைந்து பணியாற்றினார். சிங்கீதம் சீனிவாசராவ் மற்றும் எல். வி. பிரசாத் உள்ளிட்ட திரைப்படப் படைப்பாளிகளுடன் இவர் அறிமுகமானார், அவர்கள் இவரை திரைப்பட இயக்கத்தில் ஈடுபடுமாறு ஊக்குவித்தனர். அதனால் இவர் பாலு மகேந்திரா, டி. ராமராவ், யஷ் சோப்ரா ஆகியோரிடம் பல படங்களின் வழியாக பயிற்சி பெற்றார்.

சுஷ்மா தொடர்ந்து தமிழ் படங்களின் இந்தி பதிப்பு படங்களுக்கான பணிகளுக்கு உதவினார். அடிக்கடி உரையாடல்களை ஒலிபெயர்த்தார். நடிகை ஸ்ரீதேவிக்கு இந்தி உரையாடல்களை பேச உதவியதன் மூலம் இந்தி படங்களில் அவர் பணிபுரியும் மாற்றத்திற்கு உதவியதற்காகவும் இவர் பாராட்டப்பட்டார்.

சுஷ்மா நடிகை, எழுத்தாளர், திரைப்பட இயக்குநராக புகழ் பெற்றவர். குறிப்பிடத்தக்க வகையில், டி. டி மெட்ரோவுக்காக *தாரா கி துனியா* என்ற இயங்குபட தொடரையும், அஜித் குமார் மற்றும் இவரின் மகள் ரிச்சா அஹுஜா நடித்த *[[உயிரோடு உயிராக]]* (1998) என்ற காதல் நாடகத் திரைப் படத்தையும் இயக்கினார். படம் நேர்மறையான விமர்சனங்களுடன் வெளியானது. ஒரு விமர்சகர் படம் "மசாலா தன்மை இல்லாத சுத்தமான திரைப்படம்" என்று குறிப்பிட்டார், ஆனால் "பலவீனமான கதைக்-கோர்வை" என்று விமர்சித்தார். மற்றொரு விமர்சகர் ஸ்ரீவித்யாவின் பாத்திரத்தை குறிப்பிட்டு பாராட்டினார், படம் "ஒரு இனிமையான அனுபவம், பர்வையாளர்கள் ஸ்ரீவித்யாவை கிட்டத்தட்ட அஜித்தைப் போலவே கொண்டானினார்கள்" என்று கூறினார். திரைப்படம் வணிக ரீதியாக தோல்வியடைந்தது, சரியாக விளம்பரம் செய்யாததே காரணம் என்று சுஷ்மா அஹுஜா  குற்றம் சாட்டினார். இவர் *[[லிட்டில் ஜான் (தமிழ்த் திரைப்படம்)|லிட்டில் ஜான்]]* (2001) மற்றும் *ஏக் அலக் மௌசம்* (2003) உள்ளிட்ட படங்களின் எழுத்தாக்கத்தில் பணியாற்றியுள்ளார். இவர் எம். நைட் ஷியாமளனின் ஆங்கிலத் திரைப்படமான *ப்ரேயிங் வித் ஆங்கர்* (1992) மற்றும் ஸ்ரீதேவியின் தொலைக்காட்சித் தொடரான *மாலினி ஐயர்* (2004) ஆகியவற்றில் நடித்தார்.

## தனிப்பட்ட வாழ்க்கை
*[[உயிரோடு உயிராக]]* (1998) மற்றும் *[[டும் டும் டும்]]* (2001),  மற்றும் சுஹாஸ் அஹுஜா போன்ற படங்களில் நடித்துள்ள சுஷ்மா அஹுஜாவுக்கு சௌரப், ரிச்சா உள்ளிட்ட மூன்று குழந்தைகள் உள்ளனர்.

## பகுதி படத்தொகுப்பு

* *குறிப்பு: குறிப்பில் ஏதும் குறிப்பிடாத அனைத்து படங்களும் இந்தியில் இருக்கும்.*

### நடிகையாக

### எழுத்தாளராகவும், இயக்குநராகவும்

## மேற்கோள்கள்

## வெளி இணைப்புகள்
*

பகுப்பு:1952 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:சென்னை திரைக்கதை எழுத்தாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
ஜமுனா சென்

**ஜமுனா சென்** ( *Jamuna Sen* ) (7 அக்டோபர் 1912 - 10 பிப்ரவரி 2001) ஓர் இந்தியக் கலைஞர் ஆவார். இந்திய சூழலில் வளரும், உலகெங்கிலும் உள்ள பல்வேறு பாரம்பரிய கைவினைப்பொருட்கள் மற்றும் பாடிக் மற்றும் அல்பனா உள்ளிட்ட பல்வேறு ஊடகங்களில் தனது வடிவமைப்புப் பணிகளுக்காக இவர் அறியப்படுகிறார். நவீன காலத்தில் இந்தியாவில் பாட்டிக் (மெழுகினால் செய்யப்படும் வடிவமைப்பு) நடைமுறையை நிறுவுவதில் இவர் ஒரு முன்னோடியாக இருந்தார். நவீன இந்தியக் கலையின் மைய நபரான நந்தாலால் போஸின் மகளான இவர், சாந்திநிகேதனின் கலை மற்றும் அறிவுசார் சூழலில் வளர்க்கப்பட்டார். மேலும் வடிவமைப்புத் துறையில் குறிப்பிடத்தக்க பங்களிப்பையும் செய்தார்.

## ஆரம்ப கால வாழ்க்கை
ஜமுனா சென். பீகாரின் முங்கர் மாவட்டத்தில் உள்ள ஆவேலி காரக்பூரில் நந்தாலால் போஸ் மற்றும் சுதீரா தேவி ஆகியோருக்கு மூன்றாவது குழந்தையாக 1912 இல் பிறந்தார். இவரின் தந்தை நந்தாலால் போஸ் இந்தியாவில் ஒரு நவீன கலை இயக்கத்தை வளர்ப்பதில் முக்கிய நபராக இருந்தார். உண்மையில், இவர் கலைஞர்களின் குடும்பத்தில் வளர்ந்தார். இவரது மூத்த உடன்பிறப்புகள் கௌரி பஞ்சா மற்றும் பிஸ்வரூப் போஸ் இருவரும் கலைஞர்கள். முந்தையவர் சாந்திநிகேதனின் அல்போனா கலை வடிவத்தை வளர்த்து மேம்படுத்தினார். இவருக்கு கோராசந்த் போஸ் என்ற ஒரு இளைய சகோதரரும் இருந்தார். அவர்  பொறியியலாளராக இருந்தார்.
[வலது|thumb|178x178px| [அபனிந்திரநாத் தாகூர்|அபனீந்திரநாத் தாகூர் வரைந்த 14 வயது ஜமுனா போஸின்  உருவப்படம், 1926. புகைப்பட உதவி: சுப்ரபுத்தா & தீபா சென்]]
இரவீந்திரநாத் தாகூரின் அழைப்பின் பேரில், நந்தாலால் போஸ் 1921 இல் கலா பவனம் என்ற புதிய கலைப் பள்ளியின் முதல்வராகப் பொறுப்பேற்றார்.  அவரது பயிற்சியின் கீழும், மற்றும் இரவீந்திரநாத்தின் வழிகாட்டுதலுடனும், கலா பவனம் விரைவில் உலகின் மிக முக்கியமான கலை நிறுவனங்களில் ஒன்றாக மாறியது. சாந்திநிகேதன் அதன் அன்றாட நடவடிக்கைகளில் ஒரு அழகியல் பாணியை உருவாக்கி ஒரு பரந்த கலாச்சார நெறியின் ஒரு பகுதியாக மாறியது. இத்தைகைய ஒரு சூழலில் இவர் வளர்ந்தார்.

## குடும்பம்
ஜமுனா 1936 இல் க்ஷிதிமோகன் சென்னின் மைத்துனரான கேசவ சந்திர சென் (செபக் சென் எனவும் அறியப்படுகிறார்) என்பவரை மணந்தார். கேசவ சந்திர சென் ஒரு மின் பொறியியலாளர். இவர்களுக்கு சுப்ரபுத்ஹா சென் என்ற ஒரு மகன் 1938 இல் பிறந்தார்.

## நடனம்
ஜமுனா சென் சிறு வயதிலிருந்தே சிறந்த நடனக் கலைஞராக விரும்பி, பாரம்பரிய நடனத்தை முறையாக கற்க விரும்பினார். ஆனால் அக்கால சமூக மரபுகள் இதைத் தடுத்தன. இருப்பினும், தாகூர் இவரது திறமையைக் கண்டறிந்து, தனது இசைக்கு நடனமாட அறிவுறுத்தினார். சாந்திநிகேதனில் தாகூரின் கீழ் உருவான நடன பாணியான இரவீந்திர-நிருத்யாவின் இந்தத் துறையில்தான் ஜமுனா சிறந்து விளங்கினார்.

1929 இல் தாகூர் ஜப்பானியத் தற்காப்புக் கலையான யயுற்சு ஆசிரியர் சின்சோ தகாகியை சாந்திநிகேதனுக்கு வருமாறு அழைத்தார். சமூகக் கட்டுப்பாடுகளிலிருந்து விடுபட ஆசிரியருடன், ஆண்களும் பெண்களும் பண்டைய தற்காப்புக் கலையைக் கற்றுக்கொள்ள தாகூர் ஊக்குவித்தார். மேலும் ஜமுனா, தனது தோழர்களான அமிதா சென், நிவேதிதா போஸ்  ஆகியோருடன் சேர்ந்து மாணவர்களில் ஒருவராக பயிற்சி பெற்றார். தாகூர் மற்றும் சாந்திநிகேதனின் முற்போக்கான சிந்தனைகளுக்கு சான்றாக, இவர்கள் கொல்கத்தாவில் உள்ள நியூ எம்பயர் அரங்கத்தில் யயுற்சு கலையை நிகழ்த்தினர்.

## மேற்கோள்கள்

பகுப்பு:2001 இறப்புகள்
பகுப்பு:1912 பிறப்புகள்
பகுப்பு:பெண் கலைஞர்கள்
இலந்தனம் ஐதராக்சைடு

**இலந்தனம் ஐதராக்சைடு** (*Lanthanum hydroxide*) என்பது La(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அருமண் தனிமமான இலந்தனத்தின் ஐதராக்சைடு சேர்மமாக இது கருதப்படுகிறது. 

## தயாரிப்பு
இலந்தனம் நைட்ரேட்டு போன்ற இலந்தனம் உப்புகளின் நீர்த்த கரைசல்களில் அம்மோனியா போன்ற காரத்தைச் சேர்ப்பதன் மூலம் இலந்தனம் ஐதராக்சைடைப் பெறலாம். இது அரை திண்மக்கரைசல் போன்ற வீழ்படிவை உருவாக்குகிறது, இதை காற்றில் உலர்த்தலாம்.

::La(NO3)3 + 3 NH4OH -> La(OH)3 + 3 NH4NO3

மாற்றாக, இலந்தனம் ஆக்சைடுடன் தண்ணீர் சேர்த்து நீரேற்ற வினை மூலம் தயாரிக்கலாம்.

::La2O3 + 3 H2O → 2 La(OH)3

## பண்புகள்
இலந்தனம் ஐதராக்சைடு காரப் பொருட்களுடன் அதிகம் வினைபுரிவதில்லை, இருப்பினும் அமிலக் கரைசலில் சிறிது கரையும். 330 °செல்சியசு வெப்பநிலைக்கும் அதிகமான வெப்பநிலையில், இது இலந்தனம் ஆக்சைடு ஐதராக்சைடாக (LaOOH) சிதைகிறது, மேலும் சூடாக்கும்போது இலந்தனம்  ஆக்சைடாக (La2O3) சிதைகிறது.:

: \mathrm{ \xrightarrow [-H_2O]{330\ ^{o}C} \ } LaOOH

:2 LaOOH \mathrm{\xrightarrow [-H_2O]{\Delta} \ } 

அறுகோண படிக அமைப்பில் இலந்தனம் ஐதராக்சைடு படிகமாகிறது. படிக அமைப்பில் உள்ள ஒவ்வொரு இலந்தனம் அயனியும் ஒரு முக்கோண பட்டகத்தில்  ஒன்பது ஐதராக்சைடு அயனிகளால் சூழப்பட்டுள்ளது.

## மேற்கோள்கள்

## External links
* 
* External MSDS 1
* External MSDS 2
*  Lanthanum Oxide MSDS

பகுப்பு:இலந்தனம் சேர்மங்கள்
பகுப்பு:ஐதராக்சைடுகள்
சாரதா மா பெண்கள் கல்லூரி

**சாரதா மா பெண்கள் கல்லூரி**, என்பது இந்தியாவின் மேற்கு வங்காளத்திலுள்ள பராசத்தின் நபப்பள்ளியில் 2006 ஆம் ஆண்டில் நிறுவப்பட்ட ஒரு மகளிர் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது.
## வரலாறு
சுவாமி நித்யானந்தாஜி மகாராஜின் ராமகிருஷ்ணா இயக்கத்தின் ஒரு பகுதியாக நடத்தப்படும் இக்கல்லூரியில் பாரம்பரியம் மற்றும் கலாசாரத்தைப் பேணும் படியாகவும் அந்தந்த துறைகளில் சிறந்தவற்றை அடைவதற்கும் செயல்திறன் செய்வதற்குமான திறனை மேம்படுத்தவும் மாணவர்கள் பயிற்றுவிக்கப்படுகின்றனர்.

## துறைகள்

### அறிவியல் பிரிவு

* வேதியியல்
* இயற்பியல்
* கணிதம்
* மனித மேம்பாட்டு
* நுண்ணுயிரியல்
* கணினி அறிவியல்
* உணவு மற்றும் ஊட்டச்சத்து
* உயிர்வேதியியல்

### கலைப்பிரிவு

* பெங்காலி
* ஆங்கிலம்
* வரலாறு.
* புவியியல்
* கல்வி
* சமூகவியல்

## அங்கீகாரம்
சாரதா மா பெண்கள் கல்லூரி பல்கலைக்கழக மானியக் குழுவினால் (யுஜிசி) அங்கீகரிக்கப்பட்டுள்ளது. 

## மேலும் காண்க

* இந்தியாவில் கல்வி
* மேற்கு வங்காளத்தில் உள்ள கல்லூரிகளின் பட்டியல்
* மேற்கு வங்காளத்தில் கல்வி

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
சரோஜினி நாயுடு மகளிர் கல்லூரி

**சரோஜினி நாயுடு மகளிர் கல்லூரி** என்பது 1956 ஆம் ஆண்டில் நிறுவப்பட்டதும் மேற்கு வங்காளத்தின் கொல்கத்தா டம் டம்மில் இயங்கிவருவதுமான ஒரு மகளிர் கல்லூரியாகும்.  கலை மற்றும் அறிவியல் பிரிவுகளில் இளங்கலை படிப்புகளையும், வங்காளம் மற்றும் ஆங்கிலத்தில் முதுகலை படிப்புகளும் பயிற்றுவிக்கப்படும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. சுதந்திர போராட்ட வீரரும் வங்காள மொழிக் கவிஞருமான சரோஜினி நாயுடுவினை பெருமைப்படுத்தி நினைவுகூரும் வகையில் கல்லூரிக்கு இப்பெயர் வைக்கப்பட்டுள்ளது.

## வரலாறு
இந்த சரோஜினி நாயுடு மகளிர் கல்லூரி 1956 ஆம் ஆண்டில் அப்போதைய மேற்கு வங்க முதலமைச்சர் டாக்டர் பிதன் சந்திர ராய் அவர்களால் முந்தைய கிழக்கு பாக்கித்தானில் இருந்து (தற்போது வங்காளதேசம்) கொல்கத்தாவிலும் அதைச் சுற்றியும் குடியேறிய பெண் அகதிகளின் கல்வி மற்றும் அதிகாரமளித்தலுக்கான கல்வி நிறுவனமாக நிறுவப்பட்டது. இக்கல்லூரியின் முதல் முதல்வர் புகழ்பெற்ற சுதந்திர போராட்ட வீரரும் தத்துவஞானியுமான ரிஷி அரவிந்தாவின் மருமகள் திருமதி லத்திகா கோஷ் ஆவார்.

## துறைகள்

### அறிவியல் பிரிவு

* புவியியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
* மானுடவியல்
* மூலக்கூறு உயிரியல்
* உளவியல்
* உணவு மற்றும் ஊட்டச்சத்து
* சுற்றுச்சூழல் அறிவியல்
* கணினி பயன்பாடு

### கலை மற்றும் வணிகப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* அரசியல் அறிவியல்
* தத்துவம்
* பொருளாதாரம்
* உளவியல்
* சமூகவியல்
* ஹிந்தி
* கல்வி
* உடற்கல்வி
* வணிகம்

## அங்கீகாரம்
இந்த மகளிர் கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சிலால் (என்ஏஏசி) நான்காவது சுழற்சியில் (16-01-2016) ஏ தரமதிப்பீடு (2.89 சிஜிபிஏ) பெற்று அங்கீகாரம் பெற்றுள்ளது.

## மேலும் காண்க

* இந்தியாவில் கல்வி
* மேற்கு வங்காளத்தில் உள்ள கல்லூரிகளின் பட்டியல்
* மேற்கு வங்காளத்தில் கல்வி

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
சிறீராம்பூர் பெண்கள் கல்லூரி

**சிறீராம்பூர் பெண்கள் கல்லூரி** என்பது,  மேற்கு வங்காளத்தின் ஹூக்ளி மாவட்டத்தில் உள்ள செராம்பூரில் 1981 ஆம் ஆண்டில் நிறுவப்பட்ட ஒரு மகளிர் கல்லூரியாகும்.  அறிவியல் மற்றும் கலைப்பிரிவுகளில் இளங்கலை படிப்புகளை வழங்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது . ரவீந்திர பாரதி பல்கலைக்கழகத்தின் கீழ் முதுகலை படிப்புகளுக்கான ஆய்வு மையமாகவும் இக்கல்லூரி உள்ளது.

## துறைகள்

### அறிவியல் பிரிவு

* கணினி அறிவியல்
* இயற்பியல்
* மின்னணு
* கணிதம்
* புவியியல்
* பொருளாதாரம்
* தாவரவியல்
* வேதியியல்
* விலங்கியல்

### கலைப் பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* புவியியல்
* அரசியல் அறிவியல்
* தத்துவம்
* கல்வி
* உருது
* ஹிந்தி
* சமூகவியல்

alt=UGC Sponsored National Seminar|thumb|391x391px|வங்காளத் துறையால் ஏற்பாடு செய்யப்பட்ட தேசிய கருத்தரங்கு யுஜிசி நிதியுதவியுடன் நடத்தப்பட்டது

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . 2007 ஆம் ஆண்டில் இது தேசிய மதிப்பீடு மற்றும் அங்கீகார கவுன்சிலால் (என்ஏஏசி) பி + (பழைய தர நிர்ணயம்)  பெற்றுள்ளது

2016 ஆம் ஆண்டில், தேசிய மதிப்பீடு மற்றும் அங்கீகார கவுன்சிலின் (என்ஏஏசி) புதிய தர நிர்ணய முறைப்படி **பி**  தரம் வழங்கப்பட்டு மீண்டும் அங்கீகாரம் பெற்றுள்ளது.

## ரவீந்திரபாரதி பல்கலைக்கழகத்தின் ஆய்வு மையம்
இந்த கல்லூரியில் இரவீந்திரபாரதி பல்கலைக்கழகத்தின் கீழ் வரலாறு, வங்காளம் மற்றும் ஆங்கிலம் ஆகிய முதுகலை படிப்புகளுக்கான ஆய்வு மையம் அமைக்கப்பட்டுள்ளது.

## மேலும் காண்க

* கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
* இந்தியாவில் கல்வி
* மேற்கு வங்காளத்தில் கல்வி

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
சாவித்திரி பெண்கள் கல்லூரி

**சாவித்ரி பெண்கள் கல்லூரி**, என்பது இந்தியாவின் மேற்கு வங்காளத்தின் கொல்கத்தாவில்  1972 ஆம் ஆண்டு நிறுவப்பட்ட ஒரு இளங்கலை மகளிர் கல்லூரியாகும். கலை மற்றும் வணிகப்பிரிவுகளில்  படிப்புகளை பயிற்றுவிக்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது.

## துறைகள்

### கலை மற்றும் வணிகப்பிரிவு

* பெங்காலி
* ஆங்கிலம்
* ஹிந்தி
* வரலாறு.
* அரசியல் அறிவியல்
* தத்துவம்
* பொருளாதாரம்
* கல்வி
* மனித மேம்பாட்டு
* வணிகம்

## அங்கீகாரம்
இந்த மகளிர் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது. 2014 ஆம் ஆண்டில், கல்லூரி அதன் இரண்டாவது சுழற்சியில் தேசிய மதிப்பீடு மற்றும் தரச்சான்று அவையால் மறு அங்கீகாரத்திற்கு உட்பட்டு பி தரத்தைப் பெற்றுள்ளது.

## மேலும் காண்க

* கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
* இந்தியாவில் கல்வி
* மேற்கு வங்காளத்தில் கல்வி

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
சிவநாத் சாஸ்திரி கல்லூரி

**சிவநாத் சாஸ்திரி கல்லூரி** என்பது இந்தியாவின் மேற்கு வங்காள மாநிலத்தின் கொல்கத்தாவில் 1879 ஆம் ஆண்டில் நிறுவப்பட்ட பெண்களுக்கான இளங்கலை கல்லூரியாகும்,  **தென்நகர காலைக் கல்லூரி(** south city morning)  என்று பிரபலமாக குறிப்பிடப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது . 

வங்காளத்தின் புகழ்பெற்ற பிரம்ம சமூக சீர்திருத்தவாதியான மறைந்த பண்டிட்  சிவநாத் சாஸ்திரி பாரம்பரியத்தையும் பெருமையையும் நினைவுகூரும் வகையில் இப்பெயர் பெற்றுள்ளது. இது ஹெராம்பா சந்திரா கல்லூரி (பொதுவாக **தென்நகர பகல் கல்லூரி** என்று அழைக்கப்படுகிறது) மற்றும் பிரபுல்லா சந்திரா கல்லூரி (பிரபலமாக **தென்நகர மாலைக்கல்லூரி** என்று அழைக்கப்படுகிறது) ஆகியவைகளுடன் தன் கல்லூரி வளாகத்தை பகிர்ந்துகொண்டுள்ளது.

## வரலாறு
வங்காளத்தின் பழமையானதும் முதல் தர கல்லூரிகளில் ஒன்றானதுமான இக்கல்லூரி,1879 ஆம் ஆண்டில் மறைந்த ஆனந்த மோகன் போஸ் தலைமையில் நிறுவப்பட்டது. மனிதநேயம் மற்றும் ஒரு சில அறிவியல் பாடங்களில் கற்பித்தலைத் தவிர, இளங்கலை மட்டம் வரை முழு அளவிலான வணிகக் கல்விக்கான ஏற்பாடுகளையும் கொண்டுள்ள இக்கல்லூரியானது கொல்கத்தாவில் உள்ள பெண் மாணவர்களிடையே வணிகக் கல்வியை வழங்குவதில் முன்னணியான ஒன்றாக விளங்கிவருகிறது.

## துறைகள்

### வணிகப்பிரிவு

* வணிகம் (கவுரவப்பட்டம் மற்றும் பொது)
* கணக்கியல் (கவுரவப்பட்டம் மற்றும் பொது)

### கலைப்பிரிவு

* வங்காளம் (கவுரவப்பட்டம் மற்றும் பொது)
* ஆங்கிலம் (கவுரவப்பட்டம் மற்றும் பொது)
* வரலாறு (கவுரவப்பட்டம் மற்றும் பொது)
* அரசியல் அறிவியல் (கவுரவப்பட்டம் மற்றும் பொது)
* புவியியல் (கவுரவப்பட்டம் மற்றும் பொது)

## சிறப்புகள்
இக்கல்லூரியின் நூலகம் இதன் சிறப்புகளில் ஒன்றாகும். 1961 ஆம் ஆண்டில் இருந்தே மிக நேர்த்தியான, வளமான புத்தகங்களின் தொகுப்பைக் கொண்டிருந்த இது, தற்போது கல்லூரியில் கற்பிக்கப்படும் அனைத்து பாடங்கள் மற்றும் தொடர்புடைய பாடங்கள் கொண்ட 41,000க்கும் மேற்பட்ட நூல்களை கொண்டுள்ளது.

இந்நூலகம் ஐந்து தனித்தனி அலகுகளைக் கொண்டுள்ளது: 

# மைய நூலகம் 
# கவுரவப்பட்ட நூலகம் 
# பணியாளர் அறை நூலகம் 
# புவியியல் துறை நூலகம்  மற்றும் 
# தாவரவியல் துறை நூலகம். 

## அங்கீகாரம்
இந்த சாஸ்திரி கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சில் (என்ஏஏசி) அங்கீகாரமும் இந்த கல்லூரிக்கு வழங்கப்பட்டுள்ளது

## குறிப்பிடத்தக்க முன்னாள் மாணவர்கள்

* இந்திராணி தத்தா
* கொனீனிகா பானர்ஜி

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
இலந்தனம் ஆக்சிசல்பைடு

**இலந்தனம் ஆக்சிசல்பைடு** (*Lanthanum oxysulfide*) என்பது La2O2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், கந்தகம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறாது.

## தயாரிப்பு
*750 ° செல்சியசு வெப்பநிலையில் ஆக்சிசன் வாயுவை செலுத்தி  இலந்தனம்(III) சல்பேட்டை புடமிட்டால் இலந்தனம் ஆக்சி சல்பேட்டு உருவாகும்:

::

*இதன் விளைவாக உருவாகும் விளைபொருளுடன் ஐதரசன் வாயுவைச் சேர்த்து சூடாக்கி குறைத்தல் வினைக்கு உட்படுத்தினால் இலந்தனம் ஆக்சிசல்பைடு கிடைக்கும்:
::

## பண்புகள்
இலந்தனம் ஆக்சிசல்பைடு மஞ்சள் கலந்த-வெள்ளை நிறத்தில் அறுகோண படிகங்களாகக் காணப்படுகிறது. 

## பயன்கள்
இலந்தனம் ஆக்சிசல்பைடு சீரொளி அறிவியலில் பயன்படுத்தப்படுகிறது.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:சல்பைடுகள்
பகுப்பு:கந்தகச் சேர்மங்கள்
பகுப்பு:ஆக்சிசல்பைடுகள்
அரசு கலை அறிவியல் கல்லூரி, தென்னாங்கூர்

**அரசு கலை அறிவியல் கல்லூரி, தென்னாங்கூர்** (Government Arts and Science College, Thennangur) என்பது திருவண்ணாமலை மாவட்டத்தில் செயல்படும் அரசு கலை அறிவியல் இருபாலர் கல்லூரி ஆகும். இக்கல்லூரி 2010-11ஆம் கல்வி ஆண்டு முதல் செயல்படுகிறது. இக்கல்லூரி வேலூர் திருவள்ளுவர் பல்கலைக்கழக இணைவுப் பெற்றது.

## துறைகள்
*தமிழ்
* ஆங்கிலம்
* விலங்கியல்
* உயிர்வேதியியல் 
* கணிதம்
* வேதியியல்
* வணிகவியல்
* கணினி அறிவியல்
* கணிதம்
## படிப்புகள்
### இளநிலை
* தமிழ்
* ஆங்கிலம்
* வணிகவியல்
* இயற்பியல்
* கணிதம்
* கணினி அறிவியல்
* உயிர்வேதியியல்
* விலங்கியல்

### முதுநிலை

* வணிகவியல்
* கணிதம்

## மேற்கோள்கள்

பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும்
கோலா சுங்கை பாரு

**கோலா சுங்கை பாரு** (மலாய்; ஆங்கிலம்: *Kuala Sungai Baru*; சீனம்:瓜拉双溪巴鲁) என்பது மலேசியா, மலாக்கா, அலோர் காஜா மாவட்டத்தில், மலாக்கா மாநகரத்திற்கு வடக்கே உள்ள ஒரு சிறிய நகரமாகும். இந்த நகரம் நெகிரி செம்பிலான் மாநிலத்தின் போர்டிக்சன் நகரத்தின் எல்லையில் உள்ளது.

கோலா லிங்கி, பெங்காலான் பாலாக் ஆகிய நகரங்களுக்கு இடையில் அமைந்துள்ள இந்த நகரத்தில் மீன்பிடித்தல் முக்கியப் பொருளாதார நடவடிக்கையாக உள்ளது. மற்றும் இந்த நகரம் மஸ்ஜித் தானாநகரத்தில் இருந்து சுமார் 15 கிலோமீட்டர் தொலைவில் உள்ளது.
## கல்வி

## உள்கட்டமைப்புகள்

## சுற்றுலா இடங்கள்

## மேலும் காண்க
*  அலோர் காஜா மாவட்டம்
*  போர்டிக்சன்
*  மஸ்ஜித் தானா
*  மலேசிய நகரங்களின் மக்கள் தொகை பட்டியல்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
சரோஜினி பாலநந்தன்

**சரோஜினி பாலநந்தன்** (Sarojini Balanandan)(15 மே 1938 - 29 ஆகத்து 2023) கேரளாவைச் சேர்ந்த ஓர் இந்திய அரசியல்வாதி ஆவார். இவர் அனைத்திந்திய ஜனநாயக மாதர் சங்கத்தின் முக்கியத் தலைவராகவும், இந்திய பொதுவுடமைக் கட்சியின் (மார்க்சிஸ்ட்) கேரள மாநிலக் குழு உறுப்பினராகவும் பணியாற்றியுள்ளார். சரோஜினியின் கணவர் இ. பாலநந்தனும் பொதுவுடமைக் கட்சியின் அரசியல்வாதி ஆவார்.

## வாழ்க்கை
சரோஜினி 1938ஆம் ஆண்டு மே 15ஆம் தேதி கேரள மாநிலம் கொல்லத்தில் உள்ள சக்திகுளங்கராவில் கேசவன் மற்றும் நாராயணி ஆகியோருக்கு மகளாகப் பிறந்தார். கொல்லத்தில் உள்ள எஸ். என். மகளிர் கல்லூரியில் இடைநிலைப் படிப்பை முடிப்பதற்கு முன், 1 செப்டம்பர் 1957இல் இ பாலநந்தனை மணந்தார். சிறீசித்ரா ஆலையில் நடந்த தொழிலாளர் வேலைநிறுத்தம் காரணமாக பாலநந்தன் சில நாட்கள் வீட்டை விட்டு வெளியில் இருக்க வேண்டியதாயிற்று. இதற்கிடையில், சரோஜினி ஆலுவாவில் உள்ள அசோகா நூற்பாலைத் தொழிலாளர் கூட்டுறவுச் சங்கத்தில் எழுத்தராக வேலைக்குச் சேர்ந்தார். பாலநந்தன் தனது சுயசரிதையில், சரோஜினி நெருக்கடி நிலையின் போது வீட்டுத் தேவைகளைப் பூர்த்தி செய்வதற்காக எருமைகள் மற்றும் மாடுகளை வளர்த்து, பால் பண்ணையாளராகவும் பணியாற்றினார் எனத் தெரிவித்துள்ளார். இந்த நேரத்தில், இவர் எந்த தொழிற்சங்கத்திலும் அலுவலகப் பொறுப்பாளராக இல்லை. இருப்பினும், இவர் தொழிலாளர்களின் உரிமைப் போராட்டங்களிலும், உழைக்கும் குடும்பங்களில் பெண்களை ஒழுங்கமைப்பதிலும் முன்னணியிலிருந்தார். 1970களில், எர்ணாகுளத்தில் சில மொத்த வியாபாரிகள் அத்தியாவசியப் பொருட்களைப் பதுக்கி வைத்திருந்ததை எதிர்த்து, சரோஜினி உள்ளிட்ட பெண்கள் ஆர்வலர்கள் போராடினர். போராட்டத்தில் கலந்து கொண்ட பெண் தலைவர்களைக் கடைக்காரர்கள் மற்றும் குண்டர்கள் அடித்து, கடையின் கதவுகளை மூடி உள்ளே வைத்துப் பூட்டினர். வேலைநிறுத்தம் மக்களின் ஆதரவைப் பெற்றதால் வியாபாரிகள் விலையைக் குறைக்க வேண்டிய கட்டாயம் ஏற்பட்டது. 1986ஆம் ஆண்டு பொதுவுடமை கட்சியின் அனைத்திந்திய வேலைநிறுத்தத்தின் ஒரு பகுதியாக நடைபெற்ற தொழிலாளர் பேரணியில் கலந்து கொண்டபோது சரோஜினி தாக்கப்பட்டார். கை எலும்பு முறிந்து பல நாட்கள் மருத்துவமனையிலிருந்தார். களமசேரியின் முதல் பெண் நிர்வாகி சரோஜினி ஆவார். இவர் 1979 முதல் 1984 காலகட்டத்தில் களமச்சேரி (இப்போது நகராட்சி) ஊராட்சி மன்றத் தலைவராக இருந்தார். 1983 முதல் 1997 வரை மகளிர் சங்கத்தின் மாநிலத் தலைவராக இருந்த சரோஜினி, இச்சங்கத்தின் அகில இந்தியத் துணைத் தலைவராகவும் நீண்ட காலம் பணியாற்றினார். 1985ல் இந்தியப் பொதுவுடமை கட்சி-மார்க்சிஸ்ட் மாநிலக் குழு உறுப்பினரானார். இவர் 27 ஆண்டுகள் இந்தப் பதவியிலிருந்தார். இதற்கிடையில், 1996 முதல் 2001 வரை, இவர் மாநில சமூக நல வாரியத்தின் தலைவராகப் பணியாற்றினார். 2012ஆம் ஆண்டு மாநிலக் குழுவிலிருந்து சரோஜினி தனது உடல்நிலை காரணமாகப் பதவி விலகினார். கோவிட் பெருந்தொற்று நோயின் போது பரவூரில் உள்ள தனது மகள் வீட்டில் ஓய்வெடுத்துக் கொண்டிருந்தபோது, கட்சியால் அழைப்பு விடுக்கப்பட்ட வேலைநிறுத்தத்தில் கலந்துகொண்டார். சரோஜினி 29 ஆகத்து 2023 அன்று தனது 85வது வயதில் இறந்தார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:மலையாள அரசியல்வாதிகள்
பகுப்பு:2023 இறப்புகள்
பகுப்பு:1938 பிறப்புகள்
சுவாமி நிசுவாம்பலானந்தா பெண்கள் கல்லூரி

சுவாமி நிசுவாம்பலானந்தா பெண்கள் கல்லூரி என்பது இந்தியாவின் மேற்கு வங்காளத்தின் பத்ரகாளியில் 1978 ஆம்  ஆண்டில் நிறுவப்பட்ட ஒரு இளங்கலை மகளிர் கல்லூரியாகும். இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது.

## துறைகள்

### கலை மற்றும் வணிகப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* அரசியல் அறிவியல்
* தத்துவம்
* பொருளாதாரம்
* வணிகம்

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . மேலும் இந்த கல்லூரி 2016 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) "பி"  தகுதியில் அங்கீகாரம் பெற்றுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
கிரிஜா ராகவன்

**கிரிஜா ராகவன்** (*Girija Raghavan*) என்பவர் தமிழ்நாட்டில் சென்னையைச் சேர்ந்த எழுத்தாளரும் பெண்ணியவாதியும் ஆவார். இவர் “லேடிஸ் ஸ்பெசல்” என்னும் பெண்கள் மாத இதழின் ஆசிரியர் ஆவார்.

## இளமையும் பணியும்
கிரிஜா கிருஷ்ணகிரி மாவட்டம் ஓசூரில் 1954ஆம் ஆண்டு பிறந்தார். இவர் கல்லூரி படிப்பினை சென்னை வைஷ்ணவா கல்லூரியில் முடித்துள்ளார். பொதுத்துறை வங்கியில் 15 ஆண்டுகள் பணி புரிந்துள்ளார்.

## சமூக சேவை
வங்கி ஊழியராக பணி புரிந்த இவர் பெண்கள் குறித்து முன்னணி பத்திரிக்கைகளில் பல கட்டுரைகளையும் தொலைக்காட்சி நிகழ்ச்சிகளிலும் கலந்துள்ளார். 1997ஆம் ஆண்டு முதல் இவர் “லேடீஸ் ஸ்பெஷல்” இதழின் ஆசிரியரகவும் உள்ளார்.

## மேற்கோள்கள்

பகுப்பு:பெண்ணிய எழுத்தாளர்கள்
தெற்குச் சமவெளி கல்லூரி

**தெற்குச் சமவெளி கல்லூரி** என்பது மேற்கு வங்காள அரசின் வேண்டுகோளின் பேரில், ஆகஸ்ட் 1961 ஆம் ஆண்டில் டாக்டர் பிதான் சந்திர ராய் அவர்களால் மலைப்பகுதி பெண்களின் முன்னேற்றத்திற்காக **லோரெட்டோ கல்லூரி என [[டார்ஜீலிங்|டார்ஜிலிங்]] பகுதியில்**  பெண்கள் கல்லூரியாக நிறுவப்பட்டது.  ஆரம்பத்தில் அக்கல்லூரியின் தாயமைப்பான புனித கன்னி மேரி நிறுவனத்தின் ஐரிசு கிளை இக்கல்லூரியின் நிர்வாகத்தை கவனித்துக் கொள்ள ஒப்புக்கொண்டாலும்  போதிய பணியாளர்கள் இல்லாததால், இக்கல்லூரியை மேற்கு வங்க அரசிடம் ஒப்படைக்கப்பட்டது. தொடர்ந்து இக்கல்லூரி  தெற்குச் சமவெளி கல்லூரி என பெயர் மாற்றப்பட்டது. 

"பொறுப்பான" சுதந்திரத்தைப் பயன்படுத்துவதற்கான வளர்ச்சியை ஊக்குவித்தல், மனித ஆளுமைக்கு மரியாதை மற்றும் உண்மையான மதிப்புகளைப் பாராட்டுதல் போன்ற நோக்கங்களை முதன்மையாகக் கொன்டு இக்கல்லூரி இயங்கிவருகிறது.

## அங்கீகாரம்
2016 ஆம் ஆண்டில் இக்கல்லூரி தேசிய மதிப்பீடு மற்றும் தரச்சான்று அவையால் (NAAC)  'ஏ' தர அங்கீகாரம் பெற்றுள்ளது.

கல்லூரியின் சார்பாக வெளியிடப்படும் இதழின் பெயர் சூழல் (லத்தீன்:*Contextures) என்பதாகும்*.  இந்த இதழில் ஆங்கிலம், நேப்பாளி, பெங்காலி மற்றும் இந்தி மொழிகளில் உள்ளடக்கங்கள் உள்ளன, இது மாணவர்களின் இலக்கிய திறன்களை வெளிப்படுத்த உதவ நடத்தப்படுகிறது.

## படத்தொகுப்பு

படிமம்:Southfield College Entrance.JPG|கல்லூரி நுழைவாயில்


## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்